CELEX: E2013J0005
Language: da
Date: 2014-07-07 00:00:00
Title: Domstolens dom af 7. juli 2014 i sag E-5/13 — Schenker North AB, Schenker Privpak AB og Schenker Privpak AS mod EFTA-Tilsynsmyndigheden (Påstand om annullation af en beslutning truffet af EFTA-Tilsynsmyndigheden — aktindsigt — antagelse til realitetsbehandling — procesledende foranstaltninger — EFTA-Tilsynsmyndighedens regler om aktindsigt fra 2012)

26.2.2015   
            
            
               DA
            
            
               Den Europæiske Unions Tidende
            
            
               C 68/4
            
         DOMSTOLENS DOM
   af 7. juli 2014
   i sag E-5/13
   Schenker North AB, Schenker Privpak AB og Schenker Privpak AS mod EFTA-Tilsynsmyndigheden
   (Påstand om annullation af en beslutning truffet af EFTA-Tilsynsmyndigheden — aktindsigt — antagelse til realitetsbehandling — procesledende foranstaltninger — EFTA-Tilsynsmyndighedens regler om aktindsigt fra 2012)
   (2015/C 68/04)
   I sag E-5/13, Schenker North AB, Schenker Privpak AB og Schenker Privpak AS mod EFTA-Tilsynsmyndigheden, hvori sagsøgeren har nedlagt påstand om annullation af EFTA-Tilsynsmyndighedens beslutninger af henholdsvis 25. januar 2013 og 18. februar 2013 i sag nr. 73075 om at afslå aktindsigt i visse dokumenter i den sag, der førte til EFTA-Tilsynsmyndighedens beslutning nr. 321/10/KOL (Posten Norge — loyalitets-/rabatordning), efter de nye regler om aktindsigt, som EFTA-Tilsynsmyndigheden vedtog ved beslutning nr. 300/12/KOL af 5. september 2012 (ikke offentliggjort i EUT), har Domstolen, sammensat af præsidenten Carl Baudenbacher (refererende dommer) og dommerne Per Christiansen and Páll Hreinsson, afsagt dom den 7. juli 2014.
   Domskonklusionen lyder således:
   
               1.
            
            
               EFTA-Tilsynsmyndighedens beslutning af 25. januar 2013 i sag nr. 73075 (DB Schenker) annulleres, for så vidt som der under henvisning til artikel 4, stk. 4, og 6, i reglerne om aktindsigt fra 2012 meddeles afslag på fuld eller delvis aktindsigt i visse dokumenter i den sag, der førte til EFTA-Tilsynsmyndighedens beslutning nr. 321/10/KOL (Posten Norge — loyalitets-/rabatordning) og afslag på fuld aktindsigt i den fulde version af beslutning nr. 321/10/KOL.
            
         
               2.
            
            
               I øvrigt frifindes EFTA-Tilsynsmyndigheden.
            
         
               3.
            
            
               Hver af parterne og intervenienten bærer sine egne omkostninger.